Installation guide (粵語) - ArchWiki

Jump to content
Translation Status: This article is a localized version of Installation guide. Last translation date: 2021-04-26. You can help to synchronize the translation, if there were changes in the English version.

呢頁係一個透過官方安裝鏡像整出嚟嘅安裝媒介啟動嘅 live 系統安裝 Arch Linux 嘅教學。隻媒介有無障礙功能（Install Arch Linux with accessibility options）。你可以去 Category:Installation process 睇埋其他安裝方法。

裝之前，麻煩睇睇 FAQ。你都可以讀 Help:Reading 以便理解文中嘅慣例字眼。喺某啲情況下，範例程式碼可能包含佔位符（用 italics 格式化），需要手動替換。

詳情可參考相關嘅 ArchWiki 文章或各程式嘅 文檔。如需互動式幫助，可到 IRC channel 同 論壇。

Arch Linux 應該能夠喺任何 x86-64 相容、最少有 512 MiB RAM 嘅機器度執行，但係個 live 系統需要更多嘅記憶。[1] 一個基本嘅安裝需要少過 2 GiB 嘅容量。由於裝嗰陣需要喺遠端軟件存儲庫度攞啲軟體包，因此本教學當你上到網。

## 裝之前

### 擺安裝鏡像

去下載頁，並依足你想點開部機，攞啲 ISO 檔或 netboot 鏡像同對應嘅 GnuPG 簽章。

### 驗證簽章

建議去驗下個簽章先至好用個鏡像，由其係好易畀人攔截再俾惡意鏡像嘅 HTTP 鏡像源單撈，以防範未然。

喺裝咗 GnuPG 嘅系統度，單撈 PGP 簽章（喺單撈版嘅 Checksums 下面）去 ISO 嗰度嘅目錄，然後驗證下：

    $ gpg --keyserver-options auto-key-retrieve --verify archlinux-version-x86_64.iso.sig

或者喺一部裝咗 Arch Linux 嘅機度行：

    $ pacman-key -v archlinux-version-x86_64.iso.sig

Note:

- 唔喺上文（archlinux.org）下載嘅簽章可以畀人偽造。喺咁嘅情況下，確保用嚟解碼嘅公鑰可以畀另一個金鑰簽名。行 gpg 會畀你公鑰嘅指紋。
- 你都可以確保公鑰同簽署 ISO 嘅Arch Linux 開發人員嘅指紋一樣，嚟驗證簽章。詳情：w:zh:公開金鑰加密

### 準備安裝媒介

你可以用 USB 隨身碟、光碟或者有 PXE 嘅網路將個鏡像聲畀目標設備。跟實對應嘅文章去準備媒介。

### 開 live 系統

Note: 啲鏡像唔支援 Secure Boot 架！麻煩你閂咗 Secure Boot。你可以裝完先開返。

1. 將而家開機嘅裝置指定為準備好嘅驅動器。通常你要喺 POST 嗰陣按照螢幕上提示撳個掣先得。你可以參考主機板嘅手冊去瞭解詳情，一目了然。
2. 見到媒介嘅開機引導程式選單就揀 Arch Linux install medium 再撳 `Enter`，進入安裝環境。
   Tip: 個鏡像喺 UEFI 嗰陣用 systemd-boot，而喺 BIOS 嗰陣用 syslinux 引導。讀 README.bootparams 去攞啟動選項列表。
3. 你會喺第一個 virtual console 登入做 root，跟住入去 Zsh。

如果想要轉去另一個終端——好似裝嗰陣用 Lynx 嚟睇呢版，撳 `Alt+arrow`（快捷鍵）。你可以用 mcedit(1)，nano 同 vim 嚟改設定檔。（媒介包含嘅軟體包）

### 設定鍵盤配置

預設鍵盤配置係 US。想要睇哂全部配罝嘅話，行：

    # ls /usr/share/kbd/keymaps/**/*.map.gz

你可以加一個相對嘅檔案名稱到 loadkeys(1)，以更改配置。例如你想要 German 鍵盤配置：

    # loadkeys de-latin1

終端字體 喺 `/usr/share/kbd/consolefonts/`，可以用 setfont(8)。

### 確認啟動模式

列哂 efivars 目錄就可以確認啟動模式：

    # ls /sys/firmware/efi/efivars

如果成功行咗嘅話，系統模式就係 UEFI。如果目錄唔喺度，系統模式應該係 BIOS（或 CSM）。如果你想切換模式，可以參考主機板嘅手冊。

### 連上網絡

按以下指示連上網：

- 確認你嘅網路介面已被列出同啟動，可以用 ip-link(8)：

      # ip link

- 對於無線網路呢，睇下 rfkill 有冇禁用咗網路卡。
- 連上網絡：
  - 乙太網路——接入網線。
  - Wi-Fi——用 iwctl 認證無線網路。
  - 流動寬頻數據機——用 mmcli 連到流動網絡。
- 設定你嘅連線：
  - DHCP：動態 IP 位址和 DNS 伺服器分配 (由 systemd-networkd 同 systemd-resolved 提供) 應該自動工作，包括有線、WLAN 同 WWAN 介面。
  - 靜態 IP 位址：麻煩睇返 Network configuration#Static IP address。
- 你個以用 ping 嚟驗下個連線：

      # ping archlinux.org

Note: 喺個鏡像度，systemd-networkd、systemd-resolved、iwd 同 ModemManager 預設啟用咗，但係裝完嘅系統度唔會。

### 更新系統時間

行 timedatectl(1) 去肯定系統時間幾準確﹕

    # timedatectl set-ntp true

行 `timedatectl status` 就可以查下時間同步服務嘅狀態。

### 分割硬碟

識別之後，個 live 系統會分配啲硬碟做設備文件，好似 `/dev/sda`、`/dev/nvme0n1` 或 `/dev/mmcblk0`。你可以用 lsblk 或 fdisk 去辨認佢哋。

    # fdisk -l

你可以唔理 `rom`、 `loop` 同 `airoot`結尾嘅結果。

以下嘅 分割區 係 必須嘅﹕

- 根目錄 `/`
- UEFI 開機用：EFI 系統分區

如果想用 LVM、系統加密或 RAID，而家嗱嗱臨整埋。

用 fdisk 或 parted 去更改分割區表。

    # fdisk /dev/the_disk_to_be_partitioned

#### 分割區示例

BIOS 同 MBR
掛載點 | 分割區 | 分割區類型 | 建議大細
--- | --- | --- | ---
`[SWAP]` | `/dev/swap_partition` | Linux swap | 大過 512 MiB
`/mnt` | `/dev/root_partition` | Linux | 剩低嘅位

UEFI 同 GPT
掛載點 | 分割區 | 分割區類型 | 建議大細
--- | --- | --- | ---
`/mnt/boot` 或 `/mnt/efi` | `/dev/efi_system_partition` | EFI system partition | 最細 260 MiB
`[SWAP]` | `/dev/swap_partition` | Linux swap | 多過 512 MiB
`/mnt` | `/dev/root_partition` | Linux x86-64 root (/) | 剩低嘅位

睇埋 Partitioning#Example layouts。

Note:

- 喺支援嘅檔案系統上可以用 swap file 設定 Swap 空間。
- 如果想要用於啟動嘅硬碟有咗 EFI 系統分區，用返原有嗰個。

### 格式化分割

分區一旦建立咗喇，就要起適當嘅檔案系統。例﹕喺 `/dev/root_partition` 起一個 Ext4 嘅檔案系統，行：

    # mkfs.ext4 /dev/root_partition

如果你為 swap 整咗個分區，用 mkswap(8) 初始化：

    # mkswap /dev/swap_partition

詳請﹕File systems#Create a file system

Note: 對於堆疊式儲存嘅設備文件，將 `/dev/*_partition` 轉做對應嘅設備文件路徑。

### 掛載檔案系統

掛載檔案系統到 `/mnt`。例如根分區係`/dev/root_partition`：

    # mount /dev/root_partition /mnt

用 mkdir(1) 整埋剩低嘅掛載點，包括`/mnt/efi`，再掛載佢哋。

如果你有一個 swap 分區，用 swapon(8)啟動佢：

    # swapon /dev/swap_partition

genfstab(8) 之後會偵測到掛載咗嘅檔案系統 swap 空間。

## 安裝

### 揀鏡像

畀你裝嘅軟體包一定要係 軟件伺服器度下載，啲伺服器喺 `/etc/pacman.d/mirrorlist` 度定義咗。喺個 live 系統，上咗網喇， reflector 會揀廿個用 HTTPS 、最新嘅伺服器列表，再以速度順序。[2]

伺服器喺個列表度愈高，佢就會愈優先。你可以睇下份檔案，先知自己滿唔滿意。如果唔滿意，編輯份檔案直至你滿意為至，將離你最近嘅伺服器搬到檔案嘅最高嗰度。你可能要考慮下其他因素架。

始終呢份嘢遲啲都會畀 pacstrap 覆製到新系統，所以而家整唔會嘥哂啲時間嘅。

### 裝必需嘅軟件

用 pacstrap(8) 嚟裝個 base 軟體包， Linux 內核 用普通韌體（firmware）﹕

    # pacstrap /mnt base linux linux-firmware

Tip:

- 你可以唔用 linux 而用你鐘意嘅 內核 取而代之，或者若果你喺個容器度裝就可以完完全全唔裝個。
- 如果裝喺部虛擬機或容器，你可以唔裝韌體。

base 冇所有 live 有嘅工具，所以可能需要裝第啲架撐先至有一個五臟俱全、用到嘅系統，如﹕

- 將會用到嘅檔案系統嘅使用者空間架撐，
- 存取 RAID 或 LVM 分區嘅架撐，
- 為其他裝置特製嘅普通韌體而唔係 linux-firmware，
- 網路連線所需嘅嘢，
- 一個文字編輯器，
- 喺 man 同 info 度攞文檔嘅軟體包，好似 man-db、man-pages 同 texinfo 噉。

要去裝其他嘢嘅話，將佢哋嘅名加到上面嗰個 pacstrap 命令（並以空間分間）或喺 chroot 咗嗰陣用 pacman。你可以喺 packages.x86_64 揾到所有喺 live 系統用到嘅軟體包。

## 設定系統

### Fstab

整個 fstab 檔（用 `-U` 或 `-L` 令到個檔案以 UUID 或檔案系統標籤（LABEL）嚟定義）：

    # genfstab -U /mnt >> /mnt/etc/fstab

檢查下個 `/mnt/etc/fstab` 檔，如果有誤，編輯份檔。

### Chroot

Change root 到個新系統：

    # arch-chroot /mnt

### 時區

設定時區：

    # ln -sf /usr/share/zoneinfo/Region/City /etc/localtime

行 hwclock(8) 去整 `/etc/adjtime`：

    # hwclock --systohc

呢個命令假定硬件時鐘為 UTC。詳睇：System time#Time standard

### 在地化

編輯 `/etc/locale.gen`：取消註釋 `en_US.UTF-8 UTF-8` 同其他需要嘅 locale。行下面嘅命令去生成：

    # locale-gen

建立 locale.conf(5)，再設定 LANG 變數：

    /etc/locale.conf

    LANG=en_US.UTF-8

如果你設定咗鍵盤配置，編輯 vconsole.conf(5) 嚟保留更改：

    /etc/vconsole.conf

    KEYMAP=de-latin1

### 網路設定

建立 hostname 檔：

    /etc/hostname

    myhostname

加對應項目到 hosts(5)：

    /etc/hosts

    127.0.0.1	localhost
    ::1		localhost
    127.0.1.1	myhostname.localdomain	myhostname

如果系統有個永久性 IP 位址，唔該用佢嚟代替 `127.0.1.1`。

為啱啱裝好嘅環境完成網路設定，好似裝下恰當嘅網路管理軟件。

### Initramfs

通常你冇需整個新嘅 initramfs，因為 pacstrap 裝緊內核嗰陣已經行咗 mkinitcpio。

為咗 LVM、系統加密或 RAID，更改 mkinitcpio.conf(5) 再整過 initramfs：

    # mkinitcpio -P

### Root 密碼

設定 root 密碼：

    # passwd

### 開機引導程式

揀同裝個（同 Linux 相容嘅）boot loader（即開機引導程式）。如果你有個 Intel 或 AMD CPU，啟用埋 microcode 更新。

## 重開

行 `exit` 或撳 `Ctrl+d` 嚟離開 chroot。

你可以用 `umount -R /mnt` 嚟自行卸載全部分區：噉就可以揾哂任何「繁忙」分區，再用 fuser(1) 令原因水落石出。

最尾行 `reboot` 重開部電腦：systemd 會自動卸載所有掛載緊嘅分區。記住要移除個安裝媒介，再用 root 簽到新系統。

## 裝完喇

你可以睇下 General recommendations 以瞭解系統管理同裝完嘅指南（好係係整好一個圖像用家介面、聲同或觸控板噉）。

睇埋 List of applications ，揾下你可能鐘意嘅應用程式。

Category:

- Installation process (粵語)